**PERKÁTA NAGYKÖZSÉG ÖNKORMÁNYZATA KÉPVISELŐ-TESTÜLETE 2022. április 27-én (szerda) 17:30 órai kezdettel megtartott rendes üléséről készült**

**JEGYZŐKÖNYV**

**Perkáta, 2022. április 27.**

**Határozat: 79-/2022. (IV. 27.)**

**Perkáta Nagyközség Önkormányzata Képviselő-testülete**

**JEGYZŐKÖNYV**

**Készült: A 2022. április 27-én 17:30 órai kezdettel megtartott rendes ülésről**

**Ülés helye: a Perkátai Polgármesteri Hivatal épülete**

**Jelen vannak:**

**Oláh István, Áldott Richárd István, Bölcskei –Csősz Nikolett, Sarok Mihály, Szőke Imre Andor**

**Dr. Lakos László jegyző**

**Oláh István alpolgármester**

Tisztelettel köszöntöm Perkáta Nagyközség Önkormányzata rendes Képviselő-testületi ülésén megjelenteket, Képviselő-testületi tagokat, vendégeinket. Megállapítom, hogy testület határozatképes, Mosonyi-Bogó Nikolett képviselő jelezte távolmaradását, Áldott Richárd István képviselő pedig késését jelezte. Jegyzőkönyv-hitelesítőnek Szőke Imre Andort és Sarok Mihályt javaslom. Először Imréről szavazunk, aki elfogadja jegyzőkönyv-hitelesítőnek, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**79/2022. (IV. 27.) határozata**

**A jegyzőkönyv-hitelesítő személyéről**

Perkáta Nagyközség Önkormányzata Képviselő-testülete úgy határozott, hogy a 2022. április 27-i Képviselő-testületi ülés jegyzőkönyv-hitelesítőjének Szőke Imre Andort választja meg.

**Felelős:** Oláh István alpolgármester

**Határidő:** 2022. április 27.

**Oláh István alpolgármester**

Aki Misit elfogadja jegyzőkönyv-hitelsítőnek, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**80/2022. (IV. 27.) határozata**

**A jegyzőkönyv-hitelesítő személyéről**

Perkáta Nagyközség Önkormányzata Képviselő-testülete úgy határozott, hogy a 2022. április 27-i Képviselő-testületi ülés jegyzőkönyv-hitelesítőjének Sarok Mihályt választja meg.

**Felelős:** Oláh István alpolgármester

**Határidő:** 2022. április 27.

**Oláh István alpolgármester**

A kiküldött meghívó öt napirendi pontot tartalmaz és egy zárt ülést. Ezzel kapcsolatban lenne módosítási javaslatom. A Rendőrségi tájékoztató a perkátai Rendőrség Körzeti Megbízottak 2021-ben végzett munkájáról szóló napirendi pont átkerülne az ötödik napirendi pont helyére az első napirendi pont pedig egy polgármesteri beszámoló lenne. Aki a módosítással egyetért, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**81/2022. (IV. 27.) határozata**

**A 2022. április 27-i ülés napirendjének módosításáról**

Perkáta Nagyközség Önkormányzata Képviselő-testülete úgy határozott, hogy első napirendi pontban tárgyalja a polgármesteri beszámolót, ötödik napirendi pontban pedig a Rendőrségi tájékoztató a perkátai Rendőrség Körzeti Megbízottak 2021-ben végzett munkájáról.

**Felelős:** Oláh István alpolgármester

**Határidő:** 2022. április 27.

**Oláh István alpolgármester**

Aki a módosításokkal együtt a mai ülés napirendjét elfogadja, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**82/2022. (IV. 27.) határozata**

**A 2022. április 27-i ülés napirendjének elfogadásáról**

Perkáta Nagyközség Önkormányzata Képviselő-testülete a 2022. április 27-i Képviselő-testületi ülés napirendjét az alábbiak szerint fogadja el:

NAPIREND

* + - 1. Polgármesteri beszámoló az aktuális eseményekről

1. Rendőrségi tájékoztató a perktai Rendőrség Körzeti Megbízottak 2021-ben végzett munkájáról
2. Perkáta Nagyközség Önkormányzata 2021. évi költségvetésének végrehajtásáról szóló rendelettervezet megtárgyalása
3. Perkáta Nagyközség Önkormányzata ügyvivő alpolgármester megemelt illetményének megállapítása
4. A nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolással kapcsolatos döntéshozatal
5. Egyebek

Zárt ülés:

1. Önkormányzati képviselő köztartozásával kapcsolatos döntéshozatal

**Felelős:** Oláh István alpolgármester

**Határidő:** 2022. április 27.

I. NAPIRENDI PONT

**Oláh István alpolgármester**

Első napirendi pont az a polgármesteri beszámoló. A Magyar Falu Program keretében adtunk be pályázatokat, melyeket sikeresen végig vittünk. A kommunális eszközbeszerzésen 14 148 435 forintot nyertünk el, amiben egy kistraktor, árokásóadapter, ágdaráló, és egy homlokrakodó szerepel. A következő benyújtott és sikeres pályázat az a Deák Ferenc-Rózsa köz és a Sport utca aszfaltozása, melynél 37 949 313 forintot nyertünk. A harmadik sikeres pályázat során egy rendezvénysátor árát sikerül megnyernünk, a pályázat elnyert összege 1 999 996 forint, melyhez szükséges önerő is. Az elnyert pályázatok összege összesen 54 097 744 forint.

**Szőke Imre Andor képviselő**

Mennyi a teljes önrész?

**Oláh István alpolgármester**

Egyedül a rendezvénysátornak van önrésze, ami jelenleg 230 000 forint önrészt jelent. Mind a három pályázatnál az árajánlatok érvényessége letelt, ezért azokat frissíteni kell. A bekért frissített árajánlatokról egy újabb testületi ülésen döntést kell hozni. Egy perkátai lakos, Pappné Szebellédi Tündi fordult hozzám kérelemmel szolgálati lakás ügyben. A „B” szárnyban tudtunk is biztosítani részükre lakást. Szőke Imre képviselő e-mailben jelezte, hogy a törvény szerint egyedül döntést nem hozhattam volna. Perkáta Nagyközség Önkormányzata Képviselő-testületének „az önkormányzati lakások lakbérének mértékéről” szóló 10/2007. (IV. 04.) számú önkormányzati rendelet 10. § alapján ez polgármesteri hatáskör. A rendeletben még az található, hogy az ingatlan kiadása után tájékoztatnom kell a Képviselő-testületet arról, hogy kinek lett kiadva a lakás.

**Szőke Imre Andor képviselő**

Ehhez nincs köze a VELED-nek?

**Oláh István alpolgármester**

Nincs. Tündi a pályázati feltételeknek megfelelt, ezért a szerződés két évre lett kiadva.

**Szőke Imre Andor képviselő**

Egyetlen problémám van. Ha üres volt a lakás, akkor miért nem volt meghirdetve? Most elmegy az iskolából két tanár is, új tanároknak lehetőség lesz lakást biztosítani?

**Oláh István alpolgármester**

Igen, a kastély „C” szárnyában. A másik dolog az a gyógyszerész úr lakásigénylése. A kulcsot már két hete megkapta festés céljából. Jelezte, hogy a hétvégén már költözne. Múlthét pénteken volt bent beszélgettünk, elég sok egyoldalú szerződésmódosítás kérelme volt. Ezek többek között kisállattartásra és 5 éves fíx díjú bérleti szerződésre vonatkozott. A szerződés remélhetőleg a holnapi napon aláírásra kerül.

**Dr. Lakos László jegyző**

Megküldtük neki a szerződéstervezetet.

**Oláh István alpolgármester**

A beszámolóval kapcsolatban lenne valakinek kérdése, hozzászólása? Ha nem, akkor javaslom, hogy szavazzunk a beszámoló elfogadásáról. Aki elfogadja, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**83/2022. (IV. 27.) határozata**

**A Polgármesteri beszámoló elfogadásáról**

Perkáta Nagyközség Önkormányzata Képviselő-testülete úgy határozott, hogy elfogadja a polgármesteri beszámolót a fontosabb eseményekről.

**Felelős:** Oláh István alpolgármester

**Határidő:** 2022. április 27.

II. NAPIRENDI PONT